Παγκόσμιο πρωτάθλημα Φόρμουλα 1 (2020)

Το Παγκόσμιο πρωτάθλημα Φόρμουλα 1 για το 2020 είναι το 71ο το οποίο διοργανώνει η FIA. Το Πρωτάθλημα αρχικά ήταν προγραμματισμένο να ξεκινήσει στις 15 Μαρτίου στην Αυστραλία και να τελείωνε στις 29 Νοεμβρίου στο Άμπου Ντάμπι, άλλα λόγω της πανδημίας του COVID-19 πήρε παράταση και τελικά ξεκίνησε στις 5 Ιουλίου από την πίστα της Αυστρίας και ολοκληρώθηκε στις 13 Δεκεμβρίου στο Άμπου Ντάμπι. Αρχικά ήταν προγραμματισμένοι 22 αγώνες, οι οποίοι θα ήταν και ρεκόρ στην ιστορία της Φόρμουλα 1, αλλά αρκετοί αγώνες ακυρώθηκαν και νέοι αγώνες προστέθηκαν με το τελικό πρόγραμμα να αποτελείται από 17 αγώνες. Λόγω της πανδημίας οι πρώτοι 8 αγώνες της χρονιάς διεξήχθησαν κεκλεισμένων των θυρών με τους υπόλοιπους αγώνες να διεξάγονται με περιορισμένο αριθμό θεατών ή ακόμα και κεκλεισμένων των θυρών λόγω τους δεύτερου κύματος της Πανδημίας. Ο Λιούις Χάμιλτον και η Μερτσέντες, είναι οι πρωταθλητές τις περασμένης σεζόν, σε οδηγούς και κατασκευαστές αντίστοιχα. Στο Γκραν Πρι στην Ίμολα της Ιταλίας, η Μερτσέντες εξασφάλισε τον έβδομο συνεχόμενο τίτλο κατασκευαστών κι αυτό την έκανε την μόνη ομάδα που το έχει καταφέρει αυτό καταρρίπτοντας το ρεκόρ της Φερράρι, που το είχε καταφέρει 6 φορές από το 1999 ως το 2004. Η Μερτσέντες επισης διατηρεί το ρεκόρ όντας η μόνη ομάδα που έχει κατακτήσει τον τίτλο των κατασκευαστών στην υβριδική εποχή κινητήρων.

 Οι ακόλουθες ομάδες και οδηγοί έχουν δηλώσει συμμετοχή για τη σεζόν 2020.Όλες οι ομάδες αγωνίζονται με ελαστικά που παρέχονται από την Pirelli. Οι κινητήρες της Racing Point είναι της Mercedes, αλλά για λόγους χορηγίας ονομάζονται BWT Mercedes. Η Σκουντερία Τόρο Ρόσο θα υιοθετήσει το όνομα της Alpha Tauri ως όνομα κατασκευαστή. Ο Γάλλος Εστεμπάν Οκόν υπέγραψε στην Renault αντικαθιστώντας τον Γερμανό Νίκο Χούλκενμπεργκ. Ο Πολωνός Ρόμπερτ Κουμπίτσα εγκατέλειψε τη Williams και εντάχτηκε στην Alfa Romeo σε ρόλο δοκιμαστή.Στη θέση του η Williams τοποθέτησε τον έως τώρα Καναδό δοκιμαστή της Νικολά Λατιφί. Μια μέρα πριν τα ελεύθερα δοκιμαστικά της παρασκευής στο Γκραν Πρι Μεγάλης Βρετανίας,ο οδηγός της Racing Point Σέρχιο Πέρες βρέθηκε θετικός στον SARS-CoV-2 με αποτέλεσμα την αποχή του από δυο τουλάχιστον αγώνες.Αντικαταστάθηκε από τον Γερμανό Νίκο Χούλκενμπεργκ. Πριν τον αγώνα στη Γερμανία ο Λανς Στρολ διαγνώστηκε θετικός στον Covid-19 και απουσίασε από τον αγώνα. Την θέση του για ακόμα ένα Γκραν Πρι την πήρε ο Νίκο Χούλκενμπεργκ. Μετά το σοβαρό ατύχημα του στην πίστα του Μπαχρέιν, ο οδηγός της Χαας, Ρομαίν Γκροζάν, δεν αγωνίστηκε στα 2 τελευταία Γκραν Πρι της χρονιάς, του 2ο αγώνα στο Μπαχρέιν και τον αγώνα του Άμπου Ντάμπι, λόγω τραυματισμού στα χέρια. Την θέση του για τον αγώνα πήρε ο μέχρι τότε δοκιμαστής οδηγός της Χαας, Πιέτρο Φιτιπάλντι. Δύο μέρες μετά τον πρώτο αγώνα στο Μπαχρέιν ο Παγκόσμιος Πρωταθλητής Λιούις Χάμιλτον βρέθηκε θετικός στον Covid-19 με αποτέλεσμα να χάσει τον επόμενο αγώνα στην πίστα του Μπαχρέιν. Την θέση του την πήρε ο μέχρι τότε οδηγός της Williams Τζορτζ Ράσελ. Την θέση του Ράσελ στην Γουίλιαμς την πήρε ο οδηγός της Φόρμουλα 2, Τζακ Άιτκεν. Τα ακόλουθα 22 Γκραν Πρι έπρεπε να διοργανωθούν στο πλαίσιο του Παγκόσμιου Πρωταθλήματος.Ως αποτέλεσμα της πανδημίας COVID-19, Πολλαπλοί αγώνες ακυρώθηκαν και αναβλήθηκαν. Τελικά ανακοινώθηκαν 17 αγώνες στο νέο πρόγραμμα με την θέληση των ανθρώπων της Φόρμουλα 1 να είναι να ανακοινωθούν ακόμα περισσότερα στο προσεχές μέλλον. Οι ακόλουθοι αγώνες συμπεριλήφθηκαν στο αρχικό ημερολόγιο που δημοσίευσε το World Motorsport Council, αλλά αργότερα αναβλήθηκαν ή ακυρώθηκαν ως αποτέλεσμα της πανδημίας του COVID-19. ^1 – Το Γκραν Πρι του Σακίρ θα χρησιμοποιήσει την εξωτερική χάραξη της πίστας. Οι ομάδες θα λάβουν μεγαλύτερο ποσοστό ορισμένων εξαρτημάτων της μονάδας ισχύος για να αντισταθμίσουν τις αυξημένες απαιτήσεις των 22 αγώνωνΟι οδηγοί που συμμετέχουν στα ελεύθερα δοκιμαστικά θα δικαιούνται έναν επιπλέον πόντο στο σύστημα βαθμολόγησης της FIA.Κάθε οδηγός που θα έχει συμπληρώσει 100 χιλιόμετρα κατά την διάρκεια των ελεύθερων δοκιμαστικών θα δέχεται έναν πόντο με την προϋπόθεση ότι δεν διαπράξει παράβαση οδήγησης.Οι οδηγοί μπορούν να συγκεντρώσουν δέκα μονάδες ανά έτος από περιόδους ελεύθερων δοκιμαστικώνΩς αποτέλεσμα της επέκτασης του προγράμματος τα δυο δοκιμαστικά πριν από την σεζόν που θα πραγματοποιηθούν στο Circuit de Barcelona-Catalunya θα μειωθούν σε μήκος από τέσσερις ημέρες έως τρεις ημέρες το καθένα, ενώ οι δύο δοκιμές που είχαν πραγματοποιηθεί κατά τη διάρκεια της σεζόν στην Διεθνής πίστα του Μπαχρέιν και στην πίστα της Βαρκελώνης το 2019 έχουν διακοπεί. Η βαθμολογία για το πρωτάθλημα των οδηγών είχε ως εξής: † - Οδηγοί που δεν τερμάτισαν τον αγώνα, αλλά κατατάχθηκαν έχοντας συμπληρώσει πάνω από το 90% της συνολικής διαδρομής.